Ezek Budapest legveszélyesebb negyedei

Budapest, 2015. június 29.
Vállalhatatlanná váltak a VIII. kerületi társasházak döntő többsége, és Budapest nagyobb lakótelepeinek jelentős része, derül ki az Abatox Kft. 2015 évi több mint 2600 adatot tartalmazó ágyi poloska térképéből. A fővárost olyan szinten elárasztották a vérszívó, álmukban az emberből lakmározó ágyi poloskák, hogy a tendenciát nézve pár éven belül a fél város ettől fog szenvedni.
Az Abatox Kft 2015-ben elkészítette budapest ágyi poloska fertőzöttségi térképét, mely irányítószám alapján mutatja az adott régió fertőzöttségi szintjét több mint 2600 adat alapján. A VIII. kerületben szinte alig akad olyan utca, ahol nem regisztráltak volna ágyi poloska fertőzöttséget, de pengeélen táncolnak a lakótelepek is. A VII. kerület Keleti pályaudvarral szomszédos negyede szintén erősen elfertőződött már.
Az ágyi poloskák számos országban okoznak óriási fejfájást, ami már Magyarországra is begyűrűzött. Ezek az alig 1-4 mm-es rovarok százasával szállhatják meg a lakásokat szinte teljesen ellehetetlenítve az ottélést. Az áldozatot akár kiütésszerű mennyiségű csípések is eláraszthatják, amik hetekig is erősen viszketnek, begyulladhatnak.  
Ez egészen odáig vezethet, hogy az ember a csípések miatt fél bemenni , vagy be sem megy  a munkahelyére, az óvodából pedig a gyermeket az óvónő otthon marasztalhatja. De sokan választják az elköltözést , és tucat számra mondják fel miattuk az albérleteket.
Budán rózsásabb a helyzet
A nagykörút eddig még megúszta, de a belső utcák már nem. A Corvin negyed szomszédságában vörösen izzik az ágyi poloska fertőzöttségi térkép. A pesti oldal nagyobb lakótelepein szintén elharapódzott az ágyi poloska. Újpalotára, Káposztásmegyerre, Havannatelepre költözni már igen kockázatos vállalkozás. 
A kevesebb lakótelep, és a több családi házas övezet miatt Budán jelenleg még jobb a helyzet. De a Flórián téri panelok, a Békásmegyeri lakótelepek, és a Kelenföldi pályaudvarnál lévő 10 emeletesek Budán sem úszták ezt meg. 
Mivel a panelokban a lakásokon át futó csövek remek ingázási lehetőséget biztosítanak az ágyi poloskáknak, így nem csoda, hogy ezek a területek különösen érintetté váltak.  Az ágyi poloskák gond nélkül mennek át egyik lakásból a másikba szinte lehetetlenné téve a kiirtásukat. 
Még nem értük el a csúcsot!
Szigeti Zsolt ügyvezető szerint a helyzet a következő években csak rosszabb lesz. „A csúcsot még nem értük el. A tendencia egyértelműen azt mutatja, hogy az ágyi poloska szinte megállíthatatlanul terjed.  El fog jönni az idő, amikor már mindenki tudni fogja mi az az ágyi poloska, és milyen kellemetlenséget okoz velük élni.” – mondta az Abatox Kft. ügyvezetője.

Sajtó kontakt:
Szalai Károly
Abatox Kft.
Telefonszám: 06209342774
E-mail: szalai.karoly@abatox.hu 
Háttér anyagok:
Poloskatérkép webes alkalmazás: www.poloskaterkep.hu
Hőtérképes műholdkép (.jpg): http://www.poloskaterkep.hu/heatmap-bg.jpg 

Céginformációk:
Az Abatox Kft. 22 éve végez rovarirtást Budapesten, mely a lakossági szektorban piacvezető szerepet tölt be. Évente több 10.000 ingatlan rovarmentesítését végzik.